Nek- en Heuppyn | Health24
Posted by: René | 2011/04/07
Nek- en Heuppyn
Ek sukkel al vir ongeveer twee jaar met pyn in my pubus area, soveel so dat ek soms nie die pedale van my motor kan intrap nie of enigsins trappe kan klim nie. Die fisioterapeut het gesê dat my ''essie/issie'' uit was en my daarvoor behandel. Die pyn in die pubus area is nie meer so pynlik nie maar ek kan nog steeds nie ver stap nie of snags op my sye slaap nie want dit veroorsaak geweldige pyn.
Ek kry ook geweldige pyn in my lae rug sodat ek nie op my rug kan slaap nie, nie lank kan staan nie en wanneer ek op my rug lê en my bene rek, kry ek verskriklike pyn in die lae regter- of linkerkant van my rug afhangend van watter been ek rek.
Ek sukkel ook met erge daaglikse hoofpyne, wat ek seker is deur my nek veroorsaak word. Ek kry erge spasma in my nek wat in my regter arm afgaan. Ek let op my postuur, het my kussing al vervang met ''n Therapeutic, was al by ''n aantal fisioterapeute en chiropraktisyns. Terwyl ek vir die behandeling gaan, is die pyn beter maar as ek vir 2 weke nie behandeling gehad het nie, is die pyn onuithoubaar.
Ek klink soos ''n regte krok, maar het u dalk enige raad of waar kan ek aanklop vir hulp? Ek woon in die Pretoria Oos area.
Jy moet 'n rheumatoloog sien om die diagnose te maak en die korrekte behandeling vir jou te gee
Posted by: Orthopaedic Specialist Forum | 2011/04/07